Dobrý deň,
ďakujem za otázku.
Bohužiaľ mykózy sú častý nepríjemný sprievodný jav pri užívaní ATB, predovšetkým, ak sa  pri ATB liečbe neužívajú probiotiká - na úpravu zdravej bakteriálnej flóry, ktorá je v dôsledku užívania ATb zničená. Vhodné je používať probiotiká s vysšším obsahom kmeňov - JAMIESON Probiotic 60 billion ultra strength 24 kapsúl, PROBIO-FIX ATB assist 15 kapsúl alebo BIOPRON 9 Premium 60 kapsúl. Probiotiká sa užívajú 2 hodiny po užití ATB a užívajú sa ešte 1-2 týždne po skončení ATb liečby.  Probiotiká ako podporný prípravok na úpravu prospešných baktérii môžete nasadiť. Canesten krém  nanášajte 2-3x denne na postihnuté miesta v tenkej vrstve. Zvyčajná dĺžka liečby je candidosis balanitis 1-2 týždne. Na dosiahnutie kompletného uzdravenia sa musí krém používať najmenej tak dlho, ako je uvedené vyššie, a to aj v prípade vymiznutia príznakov. Ak po 4 týždňoch liečby nenastane zlepšenie, je potrebné ďalšiu liečbu konzultovať s lekárom.
Praje Vám skoré vyriešenie zdravotných ťažkostí.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77
Ďakujeme za priazeň a prajeme Vám všetko dobré do nového roka 2024. Užívajte si ho v zdraví a v hojnosti.